তীব্র বৈরী আবহাওয়ার মাঝেও সমাবেশ শেষে ইসলামী আন্দোলনের শত শত কর্মীরা রাজপথে বিক্ষোভ করেছে। সভাপতির বক্তব্যে ইমতিয়াজ আলম বলেন, দ্রব্যমূল্যের ঊর্ধ্বগতির ফলে বিপাকে পড়েছে খেটে খাওয়া, শ্রমিক, মজুরসহ সীমিত আয়ের সাধারণ দরিদ্র শ্রেণী ও মধ্যবিত্ত শ্রেণীর মানুষ। তিনি বলেন, সরকার বাল্য বিবাহ নিষিদ্ধ করছে অপরদিকে ধর্ষণ মারাত্মক আকার ধারণ করছে। বাল্য বিবাহ নিষিদ্ধ করার আগে ধর্ষণ বন্ধ করুন। তিনি বলেন, প্রযুক্তির উন্নয়ন করার সাথে সাথে তা নিয়ন্ত্রণ না করতে পারলে কিশোর, যুব সমাজ ধ্বংসের দিকে ধাবিত হবে। তিনি আরো বলেন, আইন শৃঙ্খলা পরিস্থিতির অবনতি ঘটছে। যা পুলিশ কমিশনারও স্বীকার করছেন। আইনশৃঙ্খলার উন্নতি করতে হবে। একজন প্রসূতি মা ৩ হাসপাতালে গিয়েও স্বাস্থ্য সেবা না পেয়ে রাস্তায় বাচ্চা প্রসব করে প্রমাণ করেছে দেশের স্বাস্থ্য সেবা কোন পর্যায়ে। এ জন্য স্বাস্থ্যমন্ত্রীর পদত্যাগ করা উচিত। তিনি বলেন, বিচার বিভাগকে নিরপেক্ষ না রাখলে মজলুম মানুষ বিচার পাবে না।